Pål Gunnar Mikkelsplass
Pål Gunnar Mikkelsplass (sündinud 29. aprillil 1961) on Norra endine murdmaasuusataja. Mikkelsplass võistles maailma karikasarjas aastatel 1981–1997; üldarvestuses tuli ta 1988. aastal kolmandaks. Samal aastal võitis ta hõbemedali 1988. aasta olümpiamängudel Calgarys 15 km klassikas. 1989. aasta maailmameistrivõistlustel Lahtis sai ta samal distantsil jälle hõbemedali. 1982. aasta MM-il Oslos ja 1985. aasta MM-il Seefeldis kuulus ta maailmameistriks tulnud Norra meeskonna koosseisu 4x10 km teatevõistluses.